Delos — ca. 300-250 BC
Region: Aegean Islands, incl. Crete (IG XI-[XIII]) — Delos (IG XI and ID) 

εδοξεν τηι βουληι και τωι δημω[ι] αριστολοχος νικοδρομου ειπεν επειδη φιλινος ανηρ αγαθος εστιν περι τε το ιερον και τον δημον τον δηλιων δεδοχθαι τωι δημωι φιλινον φιλινου μεγαρεα ειναι προξενον και ευεργετην της πολεως της δηλιων και αυτον και εκγονου[ς] υπαρχειν δε αυτοις εν δηλω[ι] ατελειαν παντων και προεδριαν εν τοις αγωσι και πολιτειαγ και γης και οικι[ας] εγκτησιν και προσοδομ πρ[ος] τημ βουλην και τον δημον πρωτοις μετα τα ιερα και τα αλλα οσαπερ και τοις αλλο[ι]ς προξενοις και ευεργεταις του ιερου και της πολεως τη[ς] δηλιων δεδοται αναγραψαι [δ]ε τοδε το ψηφισμα την μεν [β]ουλην εις το βουλευτηριον τους δε ιεροποιους εις το ιερον.